**РАЙОННА ИЗБИРАТЕЛНА КОМИСИЯ – КЪРДЖАЛИ**

Адрес: гр.Кърджали, ул.”Мара Михайлова” №8, ет.2, Дом на Културата, email: [rik09@cik.bg](mailto:rik09@cik.bg);

факс: 0361 / 5 84 72; тел. за контакти: стационарен 0361 / 5 85 34; мобилни: 0882 376 424; 0882 476 516.

**ПРОТОКОЛ**

**№19**

Днес, 5 ноември 2016г. от 20:38 ч. в гр. Кърджали, ул. „Мара Михайлова” №8, ет.2, Дом на Културата, се проведе заседание на Районна избирателна комисия – Кърджали, назначена с Решение № 3513 – ПВР / НР от 16 септември 2016г. на ЦИК.

Присъстват **12 (дванадесет)** члена на РИК – Кърджали: Антоанета Маринова Юрукова – Председател; Величка Димитрова Георгиева – зам.-председател; Стефан Димитров Ангелов – зам.-председател; Беркант Метин Барзат – Секретар; Кольо Маринов Ангелов – член; Калина Вълчева Митева – член; Иван Пламенов Робов – член; Джейлян Ръфкиев Муталибов – член; Красимир Петков Бибиновски –член; Нели Иванова Бъклева – член; Стоян Георгиев Кирев – член; Димитрия Драганова Василева – член

Отсъства: Руси Профиров Латунов – член.

Председателят на РИК-Кърджали откри заседанието в 20.38 часа.

ПРЕДСЕДАТЕЛЯТ, АНТОАНЕТА ЮРУКОВА: Здравейте, колеги, откривам днешното заседание на Районна избирателна комисия. Ще ви изчета проект за дневен ред.

**ДНЕВЕН РЕД:**

Т.1. Регистрация на упълномощените представители на ПП ”ГЕРБ”. *Докладва: Величка Георгиева*

Т.2. Освобождаване членове на СИК и замяната им с предложени от политическите партии в общините на територията на област Кърджали, във връзка с произвеждане на избори за президент и вицепрезидент на републиката и национален референдум на 06.11.2016г.

*Докладва: Антоанета Юрукова*

Т.3. Докладване на сигнал от Камелия Милева – председател на СИК №091600018 в община Кърджали за нарушение на Методическите указания на ЦИК по прилагане на ИК и ЗПУГДВМС.

*Докладва: Величка Георгиева*

Т.4. Регистрация на упълномощените представители на Инициативен комитет.

*Докладва: Величка Георгиева*

Т.5. Разни.

*Докладва: Антоанета Юрукова*

ПРЕДСЕДАТЕЛЯТ АНТОАНЕТА ЮРУКОВА: По проекта за дневен ред, колеги, мнения, становища?

ИВАН РОБОВ: Да се приеме.

ПРЕДСЕДАТЕЛЯТ АНТОАНЕТА ЮРУКОВА: Предлагам да гласуваме проекта, колеги.

**Гласували: 12 (дванадесет) членове на РИК:**

**„ЗА” – 12 (единадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева;

**ПРОТИВ – няма.**

**По т.1 от дневен ред:** Докладва Антоанета Юрукова: Колеги, по тази точка от дневния ред давам думата на зам.председателя Величка Георгиева.

Зам.председателя Величка Георгиева: Колеги, предлагам проекта до бройката на секционите комисии

**РЕШЕНИЕ   
№ 175  
Кърджали, 05.11.2016**

ОТНОСНО: Регистрация на упълномощените представители на ПП ”ГЕРБ”.

С вх. № 284/05.11.2016 г. в РИК- Кърджали е постъпило писмо  от ПП ”ГЕРБ”, регистрирана  за участие в изборите за президент и вицепрезидент на републиката на 06.11.2016г. с приложен списък на упълномощените представители. Писмото е подписано от надлежно упълномощен представител на представляващия партията за регистрация на 168 /сто шестдесет и осем/  броя представители, които да ги представляват в изборния ден при произвеждане на изборите за президент и вицепрезидент на републиката, насрочени на 6 ноември 2016г.

След извършена проверка по реда на Решение №3718/04.10.2016г. на ЦИК, РИК-Кърджали констатира, че за  168 /сто шестдесет и осем/  броя представители са изпълнени изискванията на закона.

Предвид изложеното и на основание чл.72, ал.1, т.1,  във връзка  с чл.124, ал.4 от ИК и Решение № 3718-ПВР/04.10.2016 г. на ЦИК, РИК - Кърджали

**Р Е Ш И**:

ПУБЛИКУВА на интернет страницата на РИК-Кърджали  списък на 168 /сто шестдесет и осем/  бр. упълномощени представители на  ПП ”ГЕРБ” за кандидат-президентска двойка Цецка Цачева Данговска и Пламен Иванов Манушев за участие в изборите за президент и вицепрезидент на републиката на 06.11.2016г.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА: Колеги, предлагам да гласуваме проекта.

**Гласували: 12 (дванадесет) членове на РИК:**

**„ЗА” – 12 (единадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева;

**ПРОТИВ – няма.**

**По т.2 от дневен ред:** Докладва Антоанета Юрукова: Колеги, предлагам проект на

**РЕШЕНИЕ   
№ 176  
Кърджали, 05.11.2016**

ОТНОСНО: Освобождаване членове на СИК и замяната им с предложени от политическите партии в общините на територията на област Кърджали, във връзка с произвеждане на избори за президент и вицепрезидент на републиката и национален референдум на 06.11.2016 г.

     В РИК – Кърджали с входящи номера, както следва:

     1.Вх.№275 /05.11.2016г.-община Крумовград, ПП”ББЦ”;

     2.Вх.№276/05.11.16 година – община Крумовград, ПП”АБВ”;

     3.Вх.№277/05.11.16 година- община Кърджали, ПП”АБВ”;

     4.Вх.№278/05.11.16 година- община Кирково, Коалиция „Реферматорски блок”;

     5.Вх.№279/05.11.16 година – Община Момчилград, ПП”АТАКА”;

     6.Вх.№280/05.11.16 година – Община Кърджали, ПП”ГЕРБ”;

     7.Вх.№282/05.11.16 година- Община Джебел, ПП”АТАКА”;

     8.Вх.№283/05.11.16 година-Община Кърджали, ПП”ГЕРБ”;

     9.Вх.№286/05.11.16 година-Община Кърджали, ПП”ГЕРБ”;

     10.Вх.№288/289/05.11.16 година-Община Момчилград, ПП”ГЕРБ”;

     11.Вх.№290/05.11.16 година- Община Момчилград, ПП”АБВ”;

     12.Вх.№291/05.11.16 година- Община Джебел,технически грешки в имената на членове на СИК;

     13.Вх.№292/05.11.16 година-Община Крумовград, Коалиция ”Реформаторски блок”;

     14.Вх.№293/05.11.16 година- Община Крумовград, ПП”ГЕРБ”;

     15.Вх.№294/05.11.16 година- Община Крумовград, ПП”ДПС”;

     16.Вх.№295/05.11.16 година- Община Крумовград, ПП”БПС”;

Вх.№295/05.11.16 година- Община Крумовград, ПП”АТАКА”,

на общия входящ регистър са постъпили предложения от  политическите партии за извършване замяна на назначени членове на СИК в  общините на територията на област Кърджали, към което са приложени заявления за освобождаването на вече назначени членове на СИК по лични причини. Предложенията са придружени от поименни списъци на лицата на  хартиен носител и са изпратени на електронната поща на комисията. Писмата са подписани от пълномощниците на политическите партии.

С оглед на изложеното и на основание чл. 72, ал. 1, т. 5  във връзка с чл.51, ал.2, т.1 и във връзка с чл.72, ал.1, т.4 от ИК, РИК - Кърджали

**РЕШИ:**

**1.ОСВОБОЖДАВА** назначени членове на СИК в  общини на територията на Девети избирателен район - Кърджалийски, предложени от цитираните по – горе политическите партии по лични причини  на основание подадени заявления от лицата.  **АНУЛИРА**издадените им  **удостоверения.**

**2.НАЗНАЧАВА** за членове на СИК в общини на територията на Девети избирателен район - Кърджалийски, лицата предложени от  цитираните по – горе политическите партии. На назначените членове **да се издадат  УДОСТОВЕРЕНИЯ.**

**3.ОБЯВЯВА** актуални СИК в общини на територията на Девети избирателен район - Кърджалийски  към 05.11.2016г. – таблица 1.

 Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА: Моля да гласуваме проекта. Против има ли – няма.

**Гласували: 12 (дванадесет) членове на РИК:**

**„ЗА” – 12 (единадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева;

**ПРОТИВ – няма.**

**По т.3 от дневен ред:** Докладва Антоанета Юрукова:

ПРЕДСЕДАТЕЛЯТ АНТОАНЕТА ЮРУКОВА прочете сигнала, получен от Камелия Милева, председател на СИК в секция № 18, находяща се в СУ «Отец Паисий» в гр. Кърджали. Тя поясни, че цитираната разпоредба е нарушение на това, че в част от секционните избирателни комисии, находящи се в сградата на СУ «Отец Паисий» в гр. Кърджали пликовете с изборните книжа са били нарушени и бюлетините за двата вида избор са били поставени на таблата пред секциите в предизборния ден. Председателят даде думата на членовете на РИК за становища по сигнала. Коментари в залата относно това, че нарушението е много общо описано в сигнала, не е ясно от кого е извършено нарушението, в кои точно секции, не е извършена проверка на място, сигналът е постъпил късно в РИК, членовете са били по общините на проверки.

След справка, КРАСИМИР БИБИНОВСКИ съобщи, че на територията на СУ «Отец Паисий» в гр. Кърджали са разположени три секции. Той поясни, че щом Милева, която подава сигнала е председател на секция № 18, следва, че нарушението е в секции № 19 и № 20. ПРЕДСЕДАТЕЛЯТ АНТОАНЕТА ЮРУКОВА предложи да се изиска транспорт от областна администрация и да се направи проверка в момента, на място.

НЕЛИ БЪКЛЕВА изказа становище, че сигналът е съществен и това, че е пристигнал късно не е основание да не бъде разгледан и да не бъде направена проверка, РИК е с удължено работно време. Тя поясни, че след като се оставят изборните книжа по секциите, те се охраняват непрекъснато и няма пречка да бъде извършена проверката както в момента, така и сутринта, за да се установи дали наистина има нарушение на правилата или не.

Според ВЕЛИЧКА ГЕОРГИЕВА не е необходимо РИК да мотивира действията си, а във възможно най-кратко време да извърши проверката.

ИВАН РОБОВ подкрепи предложението за извършване на незабавна проверка на място, защото на сутринта ще е късно. Той предположи, че най-вероятно членовете на СИК са подготвили предварително бюлетините-образец и са ги поставили на таблата за следващия ден, но все пак трябва да се провери на място.

Величка Георгиева, Беркант Барзат и Красимир Бибиновски отидоха да извършат проверката на място.

*Заседанието беше прекъснато до приключване на проверката*.

ПРЕДСЕДАТЕЛЯТ АНТОАНЕТА ЮРУКОВА поднови заседанието на РИК след извършената спешна проверка и предостави думата на членовете, извършили проверката по сигнала на Камелия Милева да докладват.

БЕРКАНТ БАРЗАТ докладва, че при извършената в 21.15 часа проверка в СУ «Отец Паисий» в гр. Кърджали, където се намират 10 секции. Пред една от тях не е имало поставени материали. Пред четирите са били изнесени информационните табла, а при останалите пет са били поставени бюлетини-образец върху таблата. Председателят Юрукова поиска становището на екипа проверяващи относно това има ли извършено нарушение и какво да предприеме РИК.

БЕРКАНТ БАРЗАТ докладва, че въз основа на извършената проверка, екипът проверяващи счита, че е налице нарушение, че сигналът е основателен.

ПРЕДСЕДАТЕЛЯТ АНТОАНЕТА ЮРУКОВА даде думата на зам.председателя Величка Георгиева.

Зам.председателя Величка Георгиева: Предлагам проект на

**РЕШЕНИЕ   
№ 177  
Кърджали, 05.11.2016**

ОТНОСНО: Докладване на сигнал от Камелия Милева – председател на СИК №091600018 в община Кърджали за нарушение на Методическите указания на ЦИК по прилагане на ИК и ЗПУГДВМС

По жалбата се извърши проверка на място, при която се установи, че действително пред 5/пет/ от изборните помещения, находящи се в сградата на СУ”Отец Паисий” има поставени образци на бюлетини на таблото за информация на избирателите.

При тези факти е налице извършено нарушение на Раздел ІІ, в частта „Подготовка на местата за гласуване” т.3,  изр.2,  стр.14,  поради което и на основание чл.72, ал.1, т.1 от ИК, РИК - Кърджали

**РЕШИ:**

1.СИГНАЛЪТ  Е ОСНОВАТЕЛЕН.

2.Указва на членовете на СИК, находящи се на територията на СУ”Отец Паисий”, пред които са поставени унищожени бюлетини на информационното табло, своевременно да предприемат мерки за отстраняване на нередностите.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА подложи проекта на гласуване:

**Гласували: 12 (дванадесет) членове на РИК:**

**„ЗА” – 12 (единадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева;

**ПРОТИВ – няма.**

**По т.4 от дневен ред:** Председателя Антоанета Юрукова: Колеги давам думата на колегата Величка Георгиева.

Величка Георгиева: Предлагам следният проект на

**РЕШЕНИЕ   
№ 178  
Кърджали, 05.11.2016**

ОТНОСНО: Регистрация на упълномощените представители на Инициативен комитет.

С вх. № 220/0311.2016 г. в РИК-Кърджали е постъпило писмо/списък упълномощените представители на Инициативен комитет за издигане кандидатурата на Румен Георгиев Радев и Илияна Малинова Йотова. Писмото е подписано от надлежно упълномощен представител на представляващия партията за регистрация на  81 броя представители, които да ги представляват в изборния ден при произвеждане на изборите за президент и вицепрезидент на републиката, насрочени на 6 ноември 2016 г.

След извършена проверка по реда на Решение 3718/04.10.2016г. на ЦИК, РИК-Кърджали констатира, че за  81 броя  представители са изпълнени изискванията на закона.

Предвид изложеното и на основание чл.72, ал.1, т.1,  във връзка  с чл.124, ал.4 от ИК и Решение № 3718-ПВР / 04.10.2016г. на ЦИК, РИК-Кърджали .

**Р Е Ш И**:

ПУБЛИКУВА на интернет страницата на РИК-Кърджали  списък на 81 броя упълномощени  представители на Инициативен комитет за издигане кандидатурата на Румен Георгиев Радев и Илияна Малинова Йотова.

Решението на Районна избирателна комисия може да бъде оспорвано в тридневен срок от обявяването му по реда на чл.73, ал.1 от ИК пред Централна избирателна комисия, която се произнася в тридневен срок с решение, което подлежи на обжалване пред Върховен административен съд.

ПРЕДСЕДАТЕЛЯТ АНТОАНЕТА ЮРУКОВА подложи проекта на гласуване:

**Гласували: 12 (дванадесет) членове на РИК:**

**„ЗА” – 12 (единадесет) гласа**: Антоанета Юрукова; Величка Георгиева; Стефан Ангелов; Беркант Барзат; Кольо Ангелов; Калина Митева; Иван Робов; Джейлян Муталибов; Красимир Бибиновски; Нели Бъклева; Стоян Кирев; Димитрия Василева;

**ПРОТИВ – няма.**

**По т.5 от дневен ред:** По точка «Разни» докладва Антоанета Юрукова запозна членовете на РИК с постъпилата корреспонденция с дата 05.11.2016 г.

Писмо от ЦИК относно предаването на изборните книжа в ЦИК след приключване на изборния ден; Писмо от ЦИК относно действия, свързани с отчитането на активността в изборния ден;

Поради изчерпване на дневния ред, заседанието беше закрито.

ПРЕДСЕДАТЕЛ:

/АНТОАНЕТА ЮРУКОВА/

СЕКРЕТАР:

/БЕРКАНТ БАРЗАТ/

Протоколирали заседанието:

/Галина Стефанова/